શીર્ષક: શ્રીલંકામાં જાહેર સ્થળો પર બુરખા પર પ્રતિબંધ માટે સરકાર કાયદો લાવશે - BBC TOP NEWS\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
શ્રીલંકાના રક્ષા મંત્રી સરથ વેરાસેકેરાએ જણાવ્યું હતું કે, તેમણે કૅબિનેટની મંજૂરી માટે એક બિલ પર હસ્તાક્ષર કર્યા છે. આ બિલમાં રાષ્ટ્રીય સલામતીના આધારે મુસ્લિમ મહિલાઓ પર જાહેરમાં બુરખો પહેરવા પર પ્રતિબંધની માગ કરાઈ છે. આ બિલ કૅબિનેટમાંથી પસાર થશે તો શ્રીલંકાની સંસદ તેના પર કાયદો બનાવી શકે છે. 

સરથ વેરાસેકેરાએ કહ્યું કે, પહેલાના સમયમાં મુસ્લિમ મહિલાઓ અને છોકરીઓ બુરખા પહેરતી નહોતી. આ તાજેતરમાં જ આવેલા ધાર્મિક અતિવાદનો સંકેત છે. અમે નિશ્ચિતરૂપે બુરખો પહેરવા પર પ્રતિબંધ મૂકવા જઈ રહ્યા છીએ. કહેવાય રહ્યું છે કે આ કાયદાથી શ્રીલંકામાં મુસ્લિમોમાં રોષ જોવા મળી શકે છે.

કંદહાર હાઇજેકમાં બંધકોને છોડાવવા મમતાજીએ પોતાને બંધક બનાવવા પેશકશ કરી હતી :  યશવંત સિન્હા

NDTV ડોટ કૉમના અહેવાલ અનુસાર પૂર્વ નાણામંત્રી યશવંત સિંહાએ કહ્યું હતું કે વર્ષ 1999માં કંદહાર વિમાન હાઇજેક વખતે તૃણમૂલ કૉંગ્રેસનાં નેતા મમતા બેનરજીએ બંધકોના છૂટકારા બદલ પોતાને બંધક બનાવી લેવાની પેશકશ કરી હતી.

નોંધનીય છે કે એ સમયે મમતા બેનરજી પણ કેન્દ્રીય મંત્રીમંડળમાં સામેલ હતાં. 

શનિવારે કોલકાતા ખાતે તૃણમૂલ કૉંગ્રેસમાં સામેલ થતી વખતે ભાજપના પૂર્વ દિગ્ગજ નેતા અને પૂર્વ નાણામંત્રી યશવંત સિંહાએ મમતા બેનરજી સાથેના પોતાના કાર્યકાળની યાદો તાજી કરતી વખતે આ નિવેદન આપ્યું હતું અને તેમને 'ફાઇટર' ગણાવ્યાં હતાં.

તેમણે પોતાના નિવેદનમાં કહ્યું કે "મેં ભૂતપૂર્વ વડા પ્રધાન અટલ બિહારી વાજપેયીની આગેવાનીમાં મમતા બેનરજી સાથે કામ કર્યું છે. હું તમને કહી શકું છું કે તેઓ શરૂઆતથી જ ફાઇટર હતાં અને હજુ પણ ફાઇટર જ છે."

સિંહાએ તૃણમૂલ કૉંગ્રેસના કોલકાતાસ્થિત મુખ્યાલય ખાતે પક્ષના સિનિયર નેતા ડેરેક ઓબ્રાયન, સુદીપ બંદોપાધ્યાય અને સુબ્રતા મુખરજીની હાજરીમાં પાર્ટીમાં સામેલ થતા પહેલાં મમતા બેનરજી સાથે કાલીઘાટસ્થિત તેમના નિવાસસ્થાને મુલાકાત લીધી હતી.

સચીન વાઝેની એન્ટીલિયા કેસમાં ધરપકડ

પોલીસ અધિકારી પ્રદીપ શર્મા અને સચીન વાઝે

શનિવારે નૅશનલ ઇન્વેસ્ટિગેશન એજન્સીએ (NIA) મુકેશ અંબાણીના ઘરની બહાર મળી આવેલ વિસ્ફોટક ભરેલી કાર મૂકવાના કેસમાં મહારાષ્ટ્ર પોલીસના મદદનીશ પોલીસ ઇન્સપેક્ટર સચીન વાઝેની ધરપકડ કરી હતી. 

નોંધનીય છે કે ટાઇમ્સ ઑફ ઇન્ડિયા અખબારના એક અહેવાલ અનુસાર મદદનીશ પોલીસ ઇન્સપેક્ટર સચીન વાઝે મુંબઈ ખાતેની NIA ઑફિસે પોતાનું નિવેદન નોંધાવવા પહોંચ્યા હતા.

અહેવાલ અનુસાર શુક્રવારે થાણેની સેશન્સ...